b'\n_START_ARTICLE_\nExpedici\xc3\xb3 japonesa a Taiwan (1874)\n_START_SECTION_\nContext hist\xc3\xb2ric\n_START_PARAGRAPH_\nAl desembre de 1871, un vaixell de Ry\xc5\xabky\xc5\xab va naufragar prop de la costa sud de Taiwan. D\'una tripulaci\xc3\xb3 de 66 mariners, un total de 54 van ser decapitats pels abor\xc3\xadgens Paiwan. Els 12 supervivents van ser rescatats pels xinesos han, i evacuats a Tainan, al sud de Taiwan. Els funcionaris del govern xin\xc3\xa8s local els va enviar al seu torn a la prov\xc3\xadncia de Fujian, a la Xina continental; Des d\'all\xc3\xa0, el govern Qing va preparar la seva repatriaci\xc3\xb3._NEWLINE_L\'\xc3\xa8xit de l\'expedici\xc3\xb3, que significava el primer desplegament en territori estranger de l\'Ex\xc3\xa8rcit i la Marina Imperial Japonesa, va revelar la fragilitat de la sobirania Qing a Taiwan, el que va afavorir futures accions imperialistes per part del Jap\xc3\xb3. Des del punt de vista diplom\xc3\xa0tic, el conflicte va ser resolt despr\xc3\xa9s de la mediaci\xc3\xb3 brit\xc3\xa0nica, resultant en una compensaci\xc3\xb3 econ\xc3\xb2mica al Jap\xc3\xb3 per part de la dinastia Qing. Certes ambig\xc3\xbcitats presents en el tractat van ser presentats posteriorment pel Jap\xc3\xb3 com una ren\xc3\xbancia del protectorat Qing sobre les Illes Ryukyu, aplanant el cam\xc3\xad per a la incorporaci\xc3\xb3 japonesa de facto del Regne de Ry\xc5\xabky\xc5\xab el 1879.\n_START_SECTION_\nEsdeveniments diplom\xc3\xa0tics\n_START_PARAGRAPH_\nQuan Jap\xc3\xb3 es va dirigir a la Dinastia Qing a la recerca de compensaci\xc3\xb3, la cort va rebutjar la seva demanda basant la seva decisi\xc3\xb3 en qu\xc3\xa8 els "salvatges" abor\xc3\xadgens (xin\xc3\xa8s tradicional: \xe5\x8f\xb0\xe7\x81\xa3 \xe7\x94\x9f\xe7\x95\xaa; xin\xc3\xa8s simplificat: \xe5\x8f\xb0\xe6\xb9\xbe \xe7\x94\x9f\xe7\x95\xaa; pinyin: Taiwan sh\xc4\x93ngf\xc4\x81n) estaven fora de la seva jurisdicci\xc3\xb3. Aquesta ren\xc3\xbancia indirecta de sobirania per part dels xinesos va portar al Jap\xc3\xb3 a enviar el 1874 una expedici\xc3\xb3 punitiva a Taiwan._NEWLINE_El Govern Meiji del Jap\xc3\xb3 va exigir a la Xina un c\xc3\xa0stig exemplar als l\xc3\xadders abor\xc3\xadgens Paiwan responsables de la massacre dels tripulants ryukyunesos._NEWLINE_El ministre d\'Afers Exteriors japon\xc3\xa8s, Soejima Taneomi, va viatjar fins a Beijing on va ser rebut en una audi\xc3\xa8ncia personal per l\'Emperador Tongzhi, el que inicialment va suposar un triomf diplom\xc3\xa0tic._NEWLINE_Tanmateix, la seva exig\xc3\xa8ncia d\'una compensaci\xc3\xb3 formal va ser rebutjada en primeres inst\xc3\xa0ncies, ja que la Xina ho va considerar un problema intern, at\xc3\xa8s que Taiwan formava part de la prov\xc3\xadncia xinesa de Fujian i que el Regne de Ry\xc5\xabky\xc5\xab era un estat tributari amb la Xina._NEWLINE_Soejima argumentar que quatre de les v\xc3\xadctimes eren de la Prectura d\'Oda (l\'actual Prefectura d\'Okayama, per\xc3\xb2 el govern xin\xc3\xa8s va tornar a rebutjar les seves exig\xc3\xa8ncies, basant la seva decisi\xc3\xb3 en qu\xc3\xa8 els "salvatges abor\xc3\xadgens" estaven fora de la seva jurisdicci\xc3\xb3._NEWLINE_Charles Le Gendre, l\'assessor militar nord-americ\xc3\xa0 d\'origen franc\xc3\xa8s contractat pel govern japon\xc3\xa8s (igual que Gustave Emile Boissonade, conseller legal) van instar al Jap\xc3\xb3 a prendre cartes en l\'assumpte.\n_START_SECTION_\nExpedici\xc3\xb3\n_START_PARAGRAPH_\nEl Ry\xc5\xabj\xc5\x8d va ser el vaixell ins\xc3\xadgnia durant l\'expedici\xc3\xb3 a Taiwan. La batalla de la Porta de Pedra, contra abor\xc3\xadgens "Boten", va ser la trobada m\xc3\xa9s seri\xc3\xb3s de l\'expedici\xc3\xb3 _NEWLINE_El govern japon\xc3\xa8s va accedir a les peticions dels seus assessors, i va enviar al maig de 1874 una expedici\xc3\xb3 formada per 3.600 homes i liderada per Saig\xc5\x8d Tsugumichi. Jap\xc3\xb3 va obtenir una vict\xc3\xb2ria decisiva a la batalla de la Porta de Pedra, el 22 de maig:_NEWLINE_Trenta abor\xc3\xadgens van resultar morts o mortalment ferits, i un nombre considerablement major resultats ferits. Les baixes japoneses van ser de 6 morts i 30 ferits._NEWLINE_Al novembre, les forces japoneses es van retirar de Taiwan despr\xc3\xa9s que el govern Qing acced\xc3\xads a pagar 500.000 Kuping tael en concepte d\'indemnitzaci\xc3\xb3. Sir Harry Parkes, enviat brit\xc3\xa0nic al Jap\xc3\xb3, va qualificar ir\xc3\xb2nicament aquesta transacci\xc3\xb3 com el desig de la Xina a pagar per ser enva\xc3\xafda.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEn 1875, les autoritats Qing van tractar sense \xc3\xa8xit d\'imposar sota el seu control la regi\xc3\xb3 costanera del sud-est de Taiwan, enviant una columna de 300 soldats contra els Paiwan. Les tropes xineses van ser emboscades i massacrades pels abor\xc3\xadgens. Tan sols 50 supervivents van aconseguir retirar-se a Takau._NEWLINE_Encara que l\'objectiu aparent de l\'expedici\xc3\xb3 japonesa era castigar els abor\xc3\xadgens locals per l\'incident de Muden, tamb\xc3\xa9 va servir al govern Meiji per a una altra s\xc3\xa8rie de prop\xc3\xb2sits. Jap\xc3\xb3 portava un temps reivindicant el protectorat (i posteriorment la sobirania) sobre el Regne de Ry\xc5\xabky\xc5\xab, el tradicional sobir\xc3\xa0 era la Xina._NEWLINE_L\'expedici\xc3\xb3 va demostrar que la Xina no exercia un control efectiu sobre Taiwan, i molt menys sobre les Illes Ry\xc5\xabky\xc5\xab. Aix\xc3\xb2 va conv\xc3\xa8ncer al Jap\xc3\xb3 per incrementar les seves reivindicacions, afirmant estar representant l\'opini\xc3\xb3 dels illencs ryukyunesos._NEWLINE_L\'acord de 1874, intervingut per Regne Unit, va incloure una refer\xc3\xa8ncia al reconeixement xin\xc3\xa8s que l\'expedici\xc3\xb3 japonesa tenia com a objectiu "la protecci\xc3\xb3 de civils", el que va ser usat pel Jap\xc3\xb3 posteriorment com una ren\xc3\xbancia xinesa als seus drets sobre Ry\xc5\xabky\xc5\xab._NEWLINE_En 1879, Jap\xc3\xb3 va rec\xc3\xb3rrer al Regne Unit per resoldre el conflicte, i aquests van confirmar la sobirania japonesa sobre el Regne de Ry\xc5\xabky\xc5\xab, el que no va ser reconegut ni acceptat per la Xina._NEWLINE_Tanmateix, aix\xc3\xb2 va servir com a justificaci\xc3\xb3 per al Jap\xc3\xb3 de la seva incorporaci\xc3\xb3 de facto de Ry\xc5\xabky\xc5\xab com una prefectura del Jap\xc3\xb3. Les conseg\xc3\xbcents protestes xineses van resultar en la intervenci\xc3\xb3 del president dels Estats Units, Ulysses S. Grant com a mediador, i durant les negociacions Jap\xc3\xb3 es va oferir a dividir Ry\xc5\xabky\xc5\xab amb la Xina. El govern Qing no va acceptar la proposta, per\xc3\xb2 la seva prec\xc3\xa0ria situaci\xc3\xb3 interna els feia incapa\xc3\xa7os de frenar la incorporaci\xc3\xb3 japonesa de les illes que acabaria consumant aquell mateix any.'